b"\n_START_ARTICLE_\nEstat de Katsina\n_START_SECTION_\nHist\xc3\xb2ria\n_START_PARAGRAPH_\nL'Estat Katsina va ser creat el 23 de setembre de 1987 a partir de la divisi\xc3\xb3 de l'antic Estat de Kaduna.\n_START_SECTION_\nGeografia\n_START_PARAGRAPH_\nKatsina limita al nord amb N\xc3\xadger, a l'est amb els estats de Jigawa i Kano, al sud amb el de Kaduna i a l'est amb el de Zamfara. El seu territori ocupa una superf\xc3\xadcie de 23.822 km\xc2\xb2, una \xc3\xa0rea similar a la del Pa\xc3\xads Valenci\xc3\xa0._NEWLINE_Les principals ciutats s\xc3\xb3n, Katsina, que \xc3\xa9s la capital, Daura, Funtua, Malumfashi, Bakori i Kankia._NEWLINE_A causa del clima sec de la regi\xc3\xb3, els rius locals (Koza, Sabke, Tagwai, Gada, Karaduwa, Bunsuru, Gagare, Turami, Sokoto, Tub, Chalawa, Galma...) solament tenen cabal durant l'estaci\xc3\xb3 humida.\n_START_SECTION_\nAdministraci\xc3\xb3\n_START_PARAGRAPH_\nL'Estat Katsina est\xc3\xa0 dividit en 34 LGA (Local Government Area): Bakori, Batagarawa, Batsari, Baure, Bindawa, Charanchi, Dandume, Danja, Donen-Musa, Daura, Dutsi, Dutsin-Dt., Faskari, Funtua, Ingawa, S\xc3\xadpia, Kafur, Kaita, Kankara, Kankia, Katsina, Kurfi, Kusada, Mai'Adua, Malumfashi, Mani, Mashi, Matazu, Musawa, Rimi, Sabuwa, Safana, Sandamu i Zango._NEWLINE_Tamb\xc3\xa9 est\xc3\xa0 dividida en dos emirats, el de Katsina (que ocupa 29 de les LGA de l'estat) i el de Daura. S'ha proposat dividir l'emirat de Katsina en 4 perqu\xc3\xa8 el poble tingui m\xc3\xa9s f\xc3\xa0cil acc\xc3\xa9s als seus caps tradicionals.\n_START_SECTION_\nEconomia\n_START_PARAGRAPH_\nKatsina \xc3\xa9s un estat principalment agr\xc3\xadcola, sent els principals cultius de cot\xc3\xb3, cacauet, mill, blat de moro, arr\xc3\xb2s i blat.\n_START_SECTION_\nPoblaci\xc3\xb3, llengua i religi\xc3\xb3\n_START_PARAGRAPH_\nEls principals grups etnicoculturals s\xc3\xb3n els pobles hausses i fulani que parlen les respectives lleng\xc3\xbces. La religi\xc3\xb3 majorit\xc3\xa0ria \xc3\xa9s l'islam."